Para outras páxinas con títulos homónimos véxase: Dengue.
*Paisaje con gallega* (1891), cadro de Serafín Avendaño. A moza viste un *dengue*.O **dengue** é unha peza de vestir que forma parte da indumentaria tradicional galega. Está formado por un anaco de tea que ten forma de aspa, de tal forma que ao colocarse sobre o torso, cruza o peito e os seus extremos átanse nas costas.

Características
---------------

*Asturiana*, de Joaquín Sorolla, lenzo no que pode observarse o *dengue*.Pode ser liso, ou estar ricamente bordado e adornado, por exemplo con flores bordadas e aplicacións de abelorios multicolores ou prateados, dependendo da tradición da localidade concreta. Era unha peza de roupa feminina tradicional no noroeste da Península Ibérica, en Galicia, Asturias e parte de León. Nalgúns lugares substitúese por un pano que vai atado ás costas.

Posibelmente a orixe desta peza débese á necesidade de abrigar o peito, sen utilizar os pesados e incómodos mantóns de pano propios dos días máis fríos do inverno.

A forma do *dengue* despregado é parecida a un segmento de círculo cos extremos alongados. Está ben cortado se se pode colocar sobre os ombros, cruzado no peito por diante e coas puntas nas costas, á altura da cintura. Xeralmente se coloca poñendo un imperdíbel no cruzamento do peito e outro unindo os dous extremos nas costas, ou cun broche de prata ou outro metal.

Pénsase que era unha peza de roupa que simbolizaba o casamento. Era habitual que as mulleres fosen soterradas co el posto, xa que casadas en vida debían continuar casadas na morte. Este é un dos motivos polos que, comparando con outras prendas, foron conservados poucos nas casas.

Notas
-----

1. ↑  **dengue**, 1ª acep. no dicionario da RAG.
2. 1 2 3  **dengue** Arquivado 13 de abril de 2020 en Wayback Machine. no *Dicionario da vestimenta tradicional galega*. Consultado o 3 de febreiro de 2016.
3. ↑  Traje típico de Castilla y León
4. ↑  *Indumentarias y trajes regionales asturianos*. Arquivado 06 de marzo de 2016 en Wayback Machine. Consultado el 3 de febreiro de 2016
5. ↑  Mª Felisa Santoveña Zapatero: *Vestidos de Asturianos, 100 años de fotografía e indumentaria en Asturias.* Departamento de Historia, Universidad de Oviedo. Consultado el 3 de xaneiro de 2016.
6. ↑  *Trajes Típicos del País Leonés*. Consultado o 3 de febreiro de 2016.
7. ↑  Enrique Borobio Crespo: *La indumentaria tradicional en los inventarios de bienes*.Revista de Soria, nº 56, primavera 2007. Arquivado 28 de xaneiro de 2015 en Wayback Machine.
8. ↑  *La indumentaria tradicional de Asturias* Arquivado 08 de xaneiro de 2017 en Wayback Machine.. Consultado o 3 de febreiro de 2016.
9. ↑  "Teresa Astorgano (Traxandaina): "As mulleres eran soterradas co dengue, por iso hai poucos"". *El Progreso de Lugo*. 2021-05-14. Consultado o 2022-04-06.

Véxase tamén
------------

### Bibliografía

* Albán Laxe, C. (2003): *O saber do pobo: Enciclopedia do traxe, danza e música tradicionais*. Vigo: Edicións Xerais de Galicia. ISBN 84-8302-235-4.
* Fraguas Fraguas, A. (1985): *El traje gallego*. A Coruña: Fundación Pedro Barrié de la Maza.
* González Pérez, C. (2005): *Historia do traxe galego*. Santiago de Compostela: Xunta de Galicia. ISBN 84-453-4196-0.
* Rodríguez Pérez, I. & Pérez Arias, C. (1992): "A vestimenta na Galicia de entreséculos". En: Acuña, X. E. & Cabo, X. L. *As imaxes do traxe en Galicia*. Vigo: Ir Indo, pp. 7–13.

### Outros artigos

* Traxe galego